Publication: Magyar Közlöny
Issue: MK-2003-121 (Year: 2003, Number: 121)
Era: 1990-2004
Section: a 169/2003. (X. 21.) Korm. rendelethez
Paragraph Index: 88

1. A képzési cél Vidékfejlesztési agrármérnökök képzése — az 1. számú melléklet 1. pontjára is tekintettel —, akik képesek mindazon feladatok ellátására, amelyek a vidéki településeken élõ lakosság megélhetési körülményeinek, jövedelemszerzési lehetõségeinek — az életminõség — javítására irányulnak, továbbá amelyek a természeti erõforrások, a környe- 2003/121. szám zet, a táj megõrzését szolgálják, és amelyek a vidék társadalomban betöltött funkcióinak ellátását tartósan erõsítik. A gazdasági funkciók közül kiemelten ismerik a mezõ- és erdõgazdálkodást, gyepgazdálkodást, a megújuló természeti erõforrások, energiahordozók elõállítását, a fenntartható hasznosítást, az ezekhez kapcsolódó feldolgozást, a kereskedelmet és a foglalkoztatást elõsegítõ intézményrendszert és eljárásokat, a vállalkozói tevékenység lehetõségeit. Az ökológiai funkciók tekintetében ismeretekkel rendelkeznek az egészséges élet természeti alapjainak védelmérõl, a tájak sokszínûségérõl, a tájjellegnek a meg- õrzésérõl, a biológiai sokszínûségérõl és az ökológiai rendszerek védelmérõl. A társadalmi és kulturális funkciók közül ismerik azokat az évszázadok során a vidéki életformához szorosan kapcsolódó közösségi és kulturális értékeket, amelyek a falusi közösségekben megtestesülõ értékek megõrzésében nyilvánulnak meg.

Source: https://magyarkozlony.hu/hivatalos-lapok/aac3729f786904ea3600dd275ea0d70a9da36b8f/dokumentumok/48599ead775a6f3fba031befd6f28f6dc42854a0/letoltes